Diari Oficial de la Generalitat Valenciana


Sumari del DOGV 4618, del 29-10-2003 (2003/11578)

ACORD de 28 de juliol del 2003 de la Comissió Territorial d'Urbanisme de València, relatiu a la modificació 2 de les Normes Subsidiàries de Bocairent.
------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11628


Data del document
:   28-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Bocairent
    * pla d'urbanisme

ACORD de 28 de juliol del 2003 de la Comissió Territorial d'Urbanisme de València, relatiu a la modificació 2 de les Normes Subsidiàries de Bocairent. [2003/X11101]
  
Vist l'expedient remés per l'Ajuntament de Bocairent referit a la modificació 2 de les Normes Subsidiàries, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió del dia 26 de setembre de 2002. Després del pertinent període d'exposició pública, en el qual no s'hi van presentar al·legacions, es va aprovar provisionalment pel mateix òrgan el 22 de novembre de 2002.
  
Segon. El projecte consta de memòria justificativa, i art. 19 de les Normes Urbanístiques modificat.
  
Tercer. L'objecte de la modificació és establir la regulació d'usos en el sòl no urbanitzable especial protecció paisatgística 1 (PEP 1), constituïda per l'àrea de protecció de l'entorn visual de la imatge tradicional de Bocairent.
  
La nova redacció de l'article 19 que es proposa altera la vigent en incloure el paràgraf destacat en cursiva:
  
Art.19: ?El constitueixen aquelles àrees l'alteració o intervencio de les quals puga produir pertorbacions visuals de la imatge tradicional de Bocairent. Aquestes àrees són les següents:
  
PEP 1
  
Comprén l'entorn del barri medieval que queda grafiat en els plànols.
  
Es prohibeix qualsevol tipus d'edificació, a excepció d'obres de consolidació i millora de murs de contenció, séquies, camins, etc. No s'hi exclou l'ús agrícola.
  
Es permeten obres per a la realització del sistema de depuració en l'abocament al riu Clarià.
  
Després De l'informe favorable de la Conselleria de Cultura i Educació, es permetran en aquest tipus de sòl aquells usos dotacionals públics que complementen l'ús residencial del conjunt i que ajuden a permetre la revitalització del barri medieval, sempre que es mantinguen les característiques generals de l'ambient i de la silueta paisatgística i que contribuïsquen a la millor conservació general del conjunt?.
  
Quart. Es justifica la modificació en la necessitat de regular els usos en l'àmbit definit com PEP 1. El vigent article 19 difereix la regulació d'aquesta àrea al moment en què es redacte el pla especial de reforma interior del barri medieval. Aquest pla especial va ser aprovat definitivament per la Comissió Territorial d'Urbanisme en la sessió realitzada el 27 de setembre de 1994, i no estableix pautes ni regula l'entorn immediat del barri antic, qualificat com PEP 1. Com a conseqüència d'això, es planteja la regulació d'usos en aquest sòl a fi de vincular els usos exteriors al complement del foment i posada en valor del barri medieval pròpiament dit, i que contribuïsquen a la millor conservació del conjunt, permetent com a objectiu final la recuperació de l'àrea residencial i de les activitats compatibles amb els valors del conjunt.
  
Cinqué. Durant la tramitació de l'expedient s'ha sol·licitat informe dels organismes següents:
  
Conselleria de Cultura, Unitat de Patrimoni, sol·licitat el 5 de març de 2003, rebut en sentit favorable amb data 23 d'abril de 2003.
  
Sisé. La Comissió territorial d'urbanisme de València, en sessió celebrada el 16 d'abril de 2003 va acordar suspendre l'aprovació definitiva del projecte mentre s'esmenen les deficiències consistents en el fet que es concreten els usos permesos justificant-ne la necessitat per a la millor conservació de l'entorn.
  
Amb data 14 de maig de 2003 té entrada documentació subsanatòria aprovada provisionalment pel ple de l'Ajuntament en sessió celebrada el 29 d'abril de 2003.
  
Seté. Bocairent disposa de Normes Subsidiàries que van ser aprovades definitivament per la Comissió Territorial d'Urbanisme en data 30 de juliol de 1994. El nucli antic va ser declarat bé d'interés cultural en la categoria de conjunt històric pel Decret 944/75, de 10 d'abril. El Pla especial de protecció i reforma interior del barri medieval va ser aprovat definitivament per la Comissió Territorial d'Urbanisme en sessió realitzada el 27 de setembre de 1994.
  
Vuité. La Comissió Informativa de la Comissió Territorial d'Urbanisme de València, en sessió de 23 de juliol del 2003, va emetre informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Atés que l'objecte de la modificació es constitueix per la regulació del sòl d'especial protecció paisatgística, és necessari recordar la regulació que dels usos i aprofitaments en sòl no urbanitzable d'especial protecció fa l'article 9 de la Llei 4/1992, de 5 de juny, sobre el sòl no urbanitzable. Aquesta norma estableix que no s'hi podran situar instal·lacions ni construccions o obres excepte aquelles que tinga previstes el planejament, expressament i excepcionalment, perquè siguen necessàries per a la seua conservació i per al gaudi públic compatible amb els específics valors justificatius de la seua especial protecció.
  
L'article 19, objecte de la modificació, prohibeix expressament qualsevol tipus d'edificació, amb l'excepció d'obres de consolidació i millora de murs de contenció, séquies, camins etc.., per la qual cosa la proposta comporta la possibilitat d'implantar usos que complementen l'ús residencial del conjunt, però no permet obres d'edificació; concretament s'estableix que aquests usos siguen dotacionals públics.
  
Tercer. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei reguladora de l'activitat urbanística, en relació amb els articles 9.1 i 10.a), per remissió del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista del que s'ha dit, la Comissió Territorial d'Urbanisme, en sessió del 28 de juliol del 2003, acorda: aprovar definitivament la modificació 2 de les Normes Subsidiàries de Bocairent.
  
Contra el present acord, que no posa fi a la via administrativa, es pot interposar recurs d'alçada davant la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 28 de juliol del 2003.- La secretària de la Comissió Territorial d'Urbanisme, p.s.: Florentina Pedrer Gil.